Mažeikių rajono SAVIVALDYBĖS taryba

SPRENDIMAS

DĖL MAŽEIKIŲ RAJONO SAVIVALDYBĖS

VISUOMENĖS SVEIKATOS BIURO NUOSTATŲ PATVIRTINIMO

2014 m. birželio 27 d. Nr. T1-175

Mažeikiai

Vadovaudamasi Lietuvos Respublikos vietos savivaldos įstatymo 6 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 6 straipsniu, atsižvelgdama į Mažeikių rajono savivaldybės visuomenės sveikatos biuro l. e. direktoriaus pareigas Daivos Jurkūnienės 2014-06-10 raštą Nr. S-48 „Dėl siūlymo pakeisti Mažeikių rajono savivaldybės visuomenės sveikatos biuro nuostatus“, Mažeikių rajono savivaldybės taryba n u s p r e n d ž i a:

1. Patvirtinti biudžetinės įstaigos Mažeikių rajono savivaldybės visuomenės sveikatos biuro nuostatus (pridedama).

2. Įgalioti Mažeikių rajono savivaldybės visuomenės sveikatos biuro direktorių pasirašyti biudžetinės įstaigos nuostatus ir atstovauti įstaigai juos registruojant Juridinių asmenų registre.

3. Pripažinti netekusiu galios Mažeikių rajono savivaldybės tarybos 2013 m. rugsėjo 27 d. sprendimo Nr. T1-270 „Dėl Mažeikių rajono savivaldybės visuomenės sveikatos biuro nuostatų ir struktūros patvirtinimo, direktoriaus tarnybinio atlyginimo koeficiento nustatymo“ 1 punktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Šiaulių apygardos administraciniam teismui per vieną mėnesį nuo šio sprendimo priėmimo dienos.

Savivaldybės meras	Antanas Tenys

PATVIRTINTA

Mažeikių rajono savivaldybės tarybos

2014 m. birželio 27 d. sprendimu Nr. T1-175

MAŽEIKIŲ rajono savivaldybės VISUOMENĖS SVEIKATOS BIURO NUOSTATAI

I. BENDROSIOS NUOSTATOS

1. Šie nuostatai reglamentuoja Mažeikių rajono savivaldybės visuomenės sveikatos biuro (toliau – Sveikatos biuras) tikslus, uždavinius ir veiklos pobūdį, vykdomas funkcijas, steigėjo ir valdymo organo kompetenciją, atsakomybę, lėšų šaltinius ir jų naudojimą, veiklos kontrolę, nuostatų keitimo tvarką, reorganizavimą, pertvarkymą ir likvidavimą.

2. Sveikatos biuras yra biudžetinė įstaiga, kurios steigėja ir savininkė yra Mažeikių rajono savivaldybė (JAR kodas 111103928), adresas - Laisvės g. 8, LT-89223 Mažeikiai. Įstaigos savininko teises ir pareigas įgyvendina Mažeikių rajono savivaldybės taryba.

3. Sveikatos biuras yra viešasis juridinis asmuo, turintis ūkinį, finansinį, organizacinį ir teisinį savarankiškumą. Sveikatos biuro adresas – Naftininkų g. 9, 89239 Mažeikiai.

4. Sveikatos biuras savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos biudžetinių įstaigų įstatymu, Lietuvos Respublikos sveikatos sistemos įstatymu, Lietuvos Respublikos sveikatos priežiūros įstaigų įstatymu, Lietuvos Respublikos visuomenės sveikatos priežiūros įstatymu, kitais teisės aktais ir šiais nuostatais.

5. Sveikatos biuras yra paramos gavėjas.

6. Sveikatos biuro finansiniai metai sutampa su kalendoriniais metais.

7. Biuro veikla yra neterminuota.

8. Sveikatos biuro vieša informacija ir pranešimai skelbiami Mažeikių rajono savivaldybės interneto svetainėje www.mazeikiuvsb.lt

II. SVEIKATOS BIURO TIKSLAS IR UŽDAVINIAI, VEIKLOS POBŪDIS

9. Pagrindinis Sveikatos biuro veiklos tikslas – rūpintis savivaldybės gyventojų sveikata, vykdyti savivaldybės teritorijoje Lietuvos Respublikos įstatymais ir kitais teisės aktais reglamentuojamą savivaldybių visuomenės sveikatos priežiūrą, siekiant mažinti gyventojų sergamumą ir mirtingumą, gerinti gyvenimo kokybę, teikiant kokybiškas visuomenės sveikatos priežiūros paslaugas.

10. Sveikatos biuro uždaviniai:

10.1. teikti visuomenės sveikatos priežiūros paslaugas Mažeikių rajono savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomiems mokiniams pagal ikimokyklinio, priešmokyklinio, pradinio, pagrindinio ir vidurinio ugdymo programas;

10.2. vykdyti visuomenės sveikatos stebėseną pagal Mažeikių rajono savivaldybės tarybos patvirtintą programą;

10.3. teikti visuomenės sveikatos stiprinimo paslaugas:

10.3.1. privalomojo pirmos pagalbos mokymo;

10.3.2. privalomojo higienos įgūdžių mokymo;

10.3.3. privalomojo mokymo apie alkoholio ir narkotikų žalą žmogaus sveikatai.

10.4. teikti konsultacijas suinteresuotiems asmenims visuomenės sveikatos priežiūros klausimais;

10.5. šviesti visuomenę apie sveikatos išsaugojimą ir stiprinimą;

10.6. rengti ir dalyvauti įgyvendinant Mažeikių rajono savivaldybės tikslines visuomenės sveikatos stiprinimo ir profilaktikos programas atsižvelgiant į savivaldybėje nustatytą sveikatos sutrikimų ar sveikatai įtakos darančių veiksnių paplitimą;

10.7. dalyvauti įgyvendinant valstybines visuomenės sveikatos strategijas ir programas, tarp institucinius veiklos planus;

10.8 konsultuoti ir įtraukti į visuomenės sveikatos stiprinimo veiklą bendruomenę ir socialinius partnerius.

11. Sveikatos biuro veiklos pobūdis pagal Ekonominės veiklos rūšių klasifikatorių:

11.1. kita žmonių sveikatos priežiūros veikla (86.90);

11.2. kitas, niekur kitur nepriskirtas, švietimas (85.59).

III. SVEIKATOS BIURO FUNKCIJOS

12. Siekdamas nustatyto tikslo ir įgyvendindamas uždavinius, Sveikatos biuras atlieka šias funkcijas:

12.1. užtikrina Mažeikių rajono savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose visuomenės sveikatos priežiūros paslaugų teikimą Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl Sveikatos priežiūros mokykloje tvarkos aprašo patvirtinimo“ (Žin., 2005, Nr. 153-5657), Lietuvos Respublikos sveikatos apsaugos ministro 2009 m. vasario 3 d. įsakymu Nr. V-58 „Dėl Sveikatos priežiūros ikimokyklinio ugdymo įstaigose tvarkos aprašo ir Vaikų sveikatos priežiūros ikimokyklinio ugdymo įstaigose rekomendacijų patvirtinimo“ (Žin., 2009, Nr. 18-714), Lietuvos Respublikos sveikatos apsaugos ministro 2007 m. rugpjūčio 1 d. įsakymu Nr. V-630 „Dėl Visuomenės sveikatos priežiūros specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“ (Žin., 2007, Nr. 88-3492), Lietuvos Respublikos sveikatos apsaugos ministro 2011 m. gegužės 19 d. įsakymu Nr. V-504 „Dėl Visuomenės sveikatos priežiūros specialisto, vykdančio sveikatos priežiūrą ikimokyklinio ugdymo įstaigoje, kvalifikacinių reikalavimų aprašo patvirtinimo“ (Žin., 2011, Nr. 63-3005) ir kitų teisės aktų nustatyta tvarka;

12.2. kaupia, analizuoja duomenis ir teikia išvadas apie visuomenės sveikatą pagal Mažeikių rajono savivaldybės tarybos patvirtintą stebėsenos programą;

12.3. užtikrina privalomųjų sveikatos mokymo kursų organizavimą ir vykdymą;

12.4. atsižvelgiant į savivaldybėje nustatytą sveikatos sutrikimų ar sveikatai įtakos darančių veiksnių paplitimą rengia, teikia Mažeikių rajono savivaldybės tarybai tvirtinti ir įgyvendina visuomenės sveikatos programas;

12.5. teikia konsultacijas suinteresuotiems asmenims visuomenės sveikatos priežiūros klausimais;

12.6. pagal savo kompetenciją teikia informaciją gyventojams, įstaigoms ir žiniasklaidai;

12.7. pagal savivaldybės patvirtintus asignavimus, disponuoja skirtomis lėšomis, valdo patikėtą turtą ir juo naudojasi pagal paskirtį;

12.8. užtikrina Sveikatos biuro turto apskaitą, priežiūrą ir tinkamą naudojimą;

12.9. sudaro sutartis su fiziniais ir juridiniais asmenimis;

12.10. tvarko Sveikatos biuro buhalterinę apskaitą ir teikia metų, ketvirčio ir mėnesio ūkinės-finansinės veiklos ataskaitas atitinkamoms institucijoms;

12.11. renka mokesčius už Sveikatos biuro teikiamas paslaugas pagal Mažeikių rajono savivaldybės tarybos patvirtintus mokėjimo už sveikatos mokymo paslaugas įkainius;

13. Sveikatos biuras įgyvendina savo funkcijas palaikydami glaudžius ryšius su Mažeikių rajono aplinkos apsaugos, asmens ir visuomenės sveikatos ir kitais savivaldybės administracijos skyriais ir asmenimis, kurių veikla atitinka Sveikatos biuro funkcijas, švietimo ir ugdymo įstaigomis, nevyriausybinėmis organizacijomis.

IV. VALDYMAS, ATSAKOMYBĖ IR KOMPETENCIJA

14. Sveikatos biurui vadovauja vienasmenis valdymo organas, Sveikatos biuro direktorius.

15. Savininko teises ir pareigas įgyvendinančios Mažeikių rajono savivaldybės tarybos kompetencija:

15.1. tvirtinti ir prireikus keisti nuostatus;

15.2. tvirtinti ir prireikus keisti Sveikatos biuro organizacinę struktūrą;

15.3. priimti į pareigas ir iš jų atleisti Sveikatos biuro direktorių, nustatyti jo darbo užmokestį ir skirti nuobaudas;

15.4. tvirtinti paslaugų, teikiamų Sveikatos biure, įkainius;

15.5. tvirtinti metinę finansinę atskaitomybę, biudžetą;

15.6. nustatyti didžiausią leistiną pareigybių skaičių;

15.7. nustatyti ir pavesti vykdyti Sveikatos biurui privalomas veiklos užduotis bei kontroliuoti jų atlikimą;

15.8. priimti sprendimą dėl Sveikatos biuro reorganizavimo ar likvidavimo;

15.9. skirti ir atleisti likvidatorių arba sudaryti likvidacinę komisiją ir nutraukti jos įgaliojimus.

16. Mažeikių rajono savivaldybės administracijos direktorius:

16.1. tvirtina viešojo konkurso Sveikatos biuro direktoriaus pareigoms užimti sąlygas, sprendžia Sveikatos biuro direktoriaus atostogų, pavadavimo, paskatinimo, komandiruočių skyrimo klausimus;

16.2. sudaro darbo sutartį su Sveikatos biuro direktoriumi;

16.3. tvirtina Sveikatos biuro direktoriaus pareigybės aprašymą.

17. Sveikatos biuro direktorius:

17.1. vykdo Lietuvos Respublikos biudžetinių įstaigų įstatymo nustatytas pareigas;

17.2. atstovauja Sveikatos biurui valstybės valdžios ir valdymo institucijose bei santykiuose su kitais juridiniais ir fiziniais asmenimis;

17.3. sudaro sutartis pagal savo kompetenciją;

17.4. valdo Sveikatos biurui skirtus asignavimus;

17.5. įstatymų nustatyta tvarka valdo ir naudoja savivaldybės patikėtą turtą;

17.6. pagal savo kompetenciją leidžia įsakymus ir užtikrina jų vykdymą;

17.7. išduoda įgaliojimus Sveikatos biuro darbuotojams veikti Sveikatos biuro vardu;

17.8. teisės aktų nustatyta tvarka priima į darbą ir atleidžia Sveikatos biuro darbuotojus, skiria paskatinimus ir nuobaudas;

17.9. nustato darbuotojų darbo apmokėjimo sąlygas;

17.10. tvirtina Sveikatos biuro vidaus tvarkos taisykles;

17.11. teikia tvirtinti Savivaldybės tarybai Sveikatos biuro organizacinę struktūrą;

17.12. tvirtina Sveikatos biuro pareigybių sąrašą, neviršydamas nustatyto didžiausio leistino pareigybių skaičiaus;

17.13. tvirtina Sveikatos biuro darbuotojų pareigybių aprašymus, kontroliuoja, kaip Sveikatos biuro darbuotojai vykdo pareigybės aprašyme nurodytas funkcijas;

17.14. konsultuoja Sveikatos biure dirbančiuos visuomenės sveikatos specialistus, koordinuoja jų veiklą, rūpinasi darbuotojų kvalifikacija ir profesionalumu;

17.15. užtikrina, kad būtų laikomasi įstatymų, kitų teisės aktų ir Sveikatos biuro nuostatų;

17.16. jei įstaigos veiklai reikalinga licencija, kreipiasi į licencijas išduodančią instituciją ir rūpinasi, kad įstaiga turėtų licenciją;

17.17. atlieka kitas direktoriaus pareigybės aprašyme ir steigėjo įgaliojimais ar kitais teisės aktais nustatytas funkcijas.

18. Ligos, ilgalaikės komandiruotės ar atostogų metu Sveikatos biuro direktoriaus pareigas vykdo kitas Sveikatos biuro darbuotojas paskiras Sveikatos biuro direktoriaus ar Mažeikių rajono savivaldybės administracijos direktoriaus įsakymu paskirtas Sveikatos biuro darbuotojas.

V. LĖŠŲ ŠALTINIAI IR JŲ NAUDOJIMAS

19. Sveikatos biuro pajamų šaltiniai yra šie:

19.1. valstybės, Mažeikių rajono savivaldybės biudžeto lėšos;

19.2. Privalomojo sveikatos draudimo fondo biudžeto lėšos;

19.3. pajamos už teikiamas paslaugas;

19.4. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

19.5. projektams ir programoms įgyvendinti skirtos lėšos;

19.6. kitos teisėtu būdu įgytos lėšos.

20. Sveikatos biuras naudoja Mažeikių rajono savivaldybės biudžeto ir nebiudžetines lėšas tik pagal asignavimų valdytojo patvirtintas išlaidų sąmatas.

21. Sveikatos biuro direktorius ir buhalteris atsakingi už Sveikatos biuro finansinės veiklos apskaitos tvarkymą, savivaldybės ir kitų lėšų panaudojimą pagal paskirtį.

VI. VEIKLOS KONTROLĖ

22. Sveikatos biuro finansinės-ūkinės veiklos kontrolę vykdo Mažeikių rajono savivaldybės kontrolės ir audito tarnyba.

VII. NUOSTATŲ KEITIMO TVARKA

23. Teisę siūlyti Biudžetinės įstaigos savininkui keisti ar papildyti įstaigos nuostatus turi įstaigos direktorius.

24. Pakeistus Sveikatos biuro nuostatus tvirtina savininko teises įgyvendinanti Mažeikių rajono savivaldybės taryba.

25. Pakeistus Sveikatos biuro nuostatus pasirašo įgaliotas asmuo.

26. Pakeisti nuostatai įsigalioja juos įregistravus Juridinių asmenų registre.

VIII. SVEIKATOS BIURO REORGANIZAVIMAS, PERTVARKYMAS IR LIKVIDAVIMAS

27. Sveikatos biuras, pertvarkomas ir likviduojamas Biudžetinės įstaigos savininko sprendimu Lietuvos Respublikos teisės aktų nustatyta tvarka.

_______________________

L. e. direktoriaus pareigas Daiva Jurkūnienė